b'\n_START_ARTICLE_\nTeis\xc4\x97s mokslai\n_START_PARAGRAPH_\nTeis\xc4\x97s mokslai - mokslai, tiriantys teis\xc4\x99 (teis\xc4\x97s teis\xc4\x97s normas), teisin\xc4\x99 sistem\xc4\x85, jos strukt\xc5\xabrinius elementus, su jais susijusius visuomeninio gyvenimo, kitus tikrov\xc4\x97s rei\xc5\xa1kinius, d\xc4\x97sningumus, dalykus._NEWLINE_Siaur\xc4\x85ja prasme teis\xc4\x97s mokslai yra tapatinami su teis\xc4\x97tyra, dar kitaip - jurisprudencija (lot. iuris prudentia). Pla\xc4\x8di\xc4\x85ja prasme teis\xc4\x97s mokslai yra grup\xc4\x97 \xc4\xafvairi\xc5\xb3 mokslo sri\xc4\x8di\xc5\xb3, disciplin\xc5\xb3, t. y. moksl\xc5\xb3 (taip pat j\xc5\xb3 \xc5\xa1ak\xc5\xb3 ir po\xc5\xa1aki\xc5\xb3), tirian\xc4\x8di\xc5\xb3 teisin\xc4\x99 sistem\xc4\x85, taip pat su ja susijusias kitas socialines sistemas, jos teisinius aspektus.'